armvectores/hy_wikipedia_2023 huggingface dataset:
Ումիհանա Չուվիդինա

Ումիհանա Չուվիդինա (բոս․՝ Umihana Čuvidina; 1794, Սարաևո, Օսմանյան կայսրություն - 1870, Bosnia Vilayet, Օսմանյան կայսրություն), օսմանյան ժամանակաշրջանի բոսնիացի բանաստեղծ։ Նա առավել վաղ բոսնիացի կին-հեղինակն է, որի ստեղծագործությունները պահպանել են մինչև այսօր։ Չուվիդինան երգում էր իր բանաստեղծությունները և մեծ ներդրում է ունեցել բոսնիական ժողովրդական երաժշտության ավանդական ժանրում, սեվդալինկայում։


== Կենսագրություն ==
Չուվիդինան ծնվել է 1794 թվականին Սարաևոյում (այժմյան Բոսնիա և Հերցեգովինայի մայրաքաղաքը), այն ժամանակ Օսմանյան կայսրության կազմի մեջ մտնող, բոսնիացիների ընտանիքում, որը ռեստորան ուներ, հետո ձմերուկ էր աճեցնում և վաճառում։ Չուվիդինան մեծացել է Հրիդայում, Սարաևոյի թաղամաս, որը գտնվում է Միլյացկա գետի ձախ ափին։
1813 թվականին Չուվինինան նշանված էր Մույո Չամջի-բայրաքթար անունով մի երիտասարդի հետ, որը 19-րդ դարի սկզբին սերբական ապստամբության ճնշման ժամանակ զոհվեց որպես Ալի Փաշա Դերենդելիի կայսերական բանակի զինվոր։ Նա սպանվել է Դրինա գետի ոչ հեռու գտնվող Լոզնիցա փոքրիկ քաղաքի մոտ, Սերբիա։ Փեսացուի մահվան հարվածից հետո Չուվիդինան որոշեց երբեք չամուսնանալ և սկսեց գրել բանաստեղծություններ իր սիրելիի և նրա մարտակից ընկերների մասին։
Մույոյի մահից հետո երեք տարի Ումիհանան դուրս չի եկել իր տան բակի սահմաններից։ Չորրորդ տարում, որպես մահացած սիրո հավերժական սգո նշան, նա կտրել է իր բոլոր մազերը և կապել բակի ցանկապատին։ Այս մասին հաղորդվում է իր բանաստեղծություններում։
Միայն ամբողջական պոեմը, որը կարելի է առանց կասկածի վերագրել Չուվիդինայի հեղինակային ստեղծագործությանը,  79 բանաստեղծություններով էպոսն է «Սարաևոցիները պատերազմ են գնում Սերբիայի դեմ» խորագրով (բոս․՝ Sarajlije iđu na vojsku protiv Srbije)՝ գրված բոսնիերեն։
Umihana Chuvidina ապրել է մինչև խոր ծերություն և մահացել է մոտ 1870 թվականին։ Նա թաղվել է ըստ ավանդույթի անհայտ վայրում Սարաևոյում, «անտառակի տակ ժայռի վրա»։


== Հիշատակ ==
1970 թվականին Սարաևոյի Բոլյակով-Պոտոկ թաղամասում բացվեց դպրոց, որը կոչվում էր նրա (Umihana Čuvidina Osnovna Škola) անունով։ 1992 թվականի սեպտեմբերի 26-ին Բոսնիայի պատերազմի ընթացքում սերբերի կողմից սպանվեցին մի քանի աշակերտներ։ Երեք ամիս անց, դեկտեմբերի 16-ին, այս դպրոցի երեք աշակերտներ սպանվեցին սերբական արկից, իսկ մի քանիսը վնասվածքներ ստացան դպրոցում։ Այս միջադեպերը եղել են Սարաևոյի պաշարման մի մասը, որը տևեց գրեթե չորս տարի։
Տունը, որտեղ նա ծնվել է, Սարաևոյի Հին քաղաքի Մուջեզինովա փողոցում, տարիների ընթացքում լիովին անկում է ապրել։ Բնակիչները բազմիցս քաղաքապետարաններից խնդրել են վճարել Չուվիդինայի նվիրված հուշատախտակի տեղադրման համար այն տանը, որտեղ նա ապրում էր։ Սակայն դա արդյունք չի տվել մինչև 2011 թվականը, երբ Սարաևո քաղաքը տրամադրել է 80.000 բոսնիական փոխարկելի մարկ փողոցը և տունը վերականգնելու համար։
2012 թվականի սեպտեմբերին բոսնիացի դերասանուհի Նադա Ջուրեվսկան հայտարարեց, որ նա և իր գործընկեր Ադմիր Գլամոչակը, պատրաստվում են ստեղծել մոնոդրամա Ումիհանա Չուվիդինայի մասին։ Ջուրեվսկան հայտարարեց նաև, որ տարիներ շարունակ տեղեկություններ է հավաքել խորհրդավոր բանաստեղծուհու կյանքի մասին։


== Մասնակի մատենագրություն ==
Այս ստեղծագործությունները ստեղծվել են մոտավորապես 1810-1820 թվականներին.

Čamdži Mujo i lijepa Uma
Sarajlije iđu na vojsku protiv Srbije
Žal za Čamdži Mujom


== Ծանոթագրություններ ==
Բունուրաղաջ

Բունուրաղաջ, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չիվրիլ

Չիվրիլ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուրբ Մործաքո եկեղեցի

Սուրբ Մործաքո եկեղեցի, եկեղեցի Մեծ Հայքի Աղձնիք նահանգի Սասուն գավառի Շուղեք գյուղում։ Մինչև 1915 թվականը եկեղեցուն կից գործում էր վարժարան։


== Ծանոթագրություններ ==
Օվիդոպոլի շրջան

Օվիդոպոլի շրջան (ուկրաիներեն՝ Овідіопольський район), շրջան Ուկրաինայի Օդեսայի մարզում։
Ստեղծվել է 1924 թվականին։ Վարչական կենտրոնը՝ Օվիդիոպոլ։


== Աշխարհագրություն ==
Շրջանի տարածքի մակերեսը կազմում է 815 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 60308 մարդ։ Բնակչության խտությունը կազմում էր 74 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Նիժնիե Ադամ-Ուչի

Նիժնիե Ադամ-Ուչի (ռուս.՝ Нижние Адам-Учи), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 114 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Dead Island

Dead Island, 2011 թվականին թողարկված բաց աշխարհ կազմության մակարդակով survival horror ժանրի համակարգչային խաղ։ Լեհական Techland ընկերության կողմից մշակված և գերմանական Deep Silver ստուդիայի կողմից թողարված համակարգչային խաղ Microsoft Windows-ի, Linux-ի, OS X-ի, PlayStation 3-ի և Xbox 360-ի համար։ Աշխատում է Chrome Engine 5 շարժիչով։
Խաղի մասին սկզբնապես հայտարարվել է E3 2006-ի ժամանակ, սակայն թողարկումը հետաձգվել է մինչև 2011 թվական։ Խաղը թողարկվել է 2011 թվականի սեպտեմբերին, իսկ Ճապոնիայում՝ նույն թվականի հոկտեմբերին։ Հիմնականում ստացել է լավ արձագանքներ, սակայն խաղը քննադատվել է տեխնիկական դժվարությունների և խափանումների համար։


== Ծանոթագրություններ ==
Հենրի Տրևերս

Հենրի Տրևերս (անգլ.՝ HenryTravers, մարտի 5, 1874(1874-03-05), Բերվիք ափոն Թուիդ, Նորթամբերլենդ, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 18, 1965(1965-10-18), Հոլիվուդ, Լոս Անջելես, Կալիֆոռնիա, ԱՄՆ), անգլիացի ծագումով ամերիկացի դերասան։

Ծնվել է Անգլիայում, տեղափոխվել է ԱՄՆ, որտեղ նկարահանվել է Հոլիվուդյան մոտ 50 ֆիլմերում, սկսած 1933 թվականից։ 
Ամենանշանավոր աշխատանքներից մեկը Կլարենս հրեշտակի դերն էր ռեժիսոր Ֆրենկ Կապրայի «Այս հրաշալի կյանքը» ֆիլմում։ Օսկարի է ներկայացվել որպես երկրորդ պլանի լավագույն դերասան անվանակարգում Ուիլյամ Ուայլերի «Միսսիս Մինիվեր» ֆիլմում խաղացած դերի համար։


== Ծանոթագրություններ ==
Մկրտիչ Հարությունյան (մանկավարժ)

Մկրտիչ Գարեգինի Հարությունյան (1922, Երևան, Հայկական ԽՍՀ), հայ մանկավարժ։ ԽՄԿԿ անդամ (1942), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ 


== Կենսագրություն ==
Մկրտիչ Հարությունյանը ծնվել է 1922 թվականին, Երևանում։ 1940 թվականին ավարտել է Նար-Դոսի անվան միջնակարգ դպրոցը և նույն թվականին զորակոչվել կարմիր բանակ։ Ծառայել է Մերձբալթյան հատուկ ռազմական օկրուգի 8-րդ հրաձգային դիվիզիայի 140-րդ հաուբիցային գնդում։
1941 թվականին, երբ սկսվել է պատերազմը, հակաօդային պաշտպանության 2-րդ գնդում, ապա՝ առանձին զենիթային 242-րդ դիվիզիոնում Մկրտիչը նշանառու, ապա հրանոթի հաշվարկի հրամանատար էր։ Հարությունյանը պատերազմի առաջին օրվանից մինչև հաղթական ավարտը տարբեր ռազմաճակատներում մասնակցել է պատերազմական գործողություններին։ Նրա հրետանային հաշվարկը Ռիգա, Նովգորոդ, Ստարայա Ռուսսա քաղաքների և ապա Լիտվայի վերագրավման համար մղված մարտերում ոչնչացրել է Լյուֆտվաֆեի 5 ինքնաթիռ և կատարել մի շարք այլ կարևոր առաջադրանքներ։ Հարությունյանի զորամասը Լենինգրադի մատույցներից մարտնչելով հասել է Արևելյան Պրուսիա։ Այնուհետև զորամասի կազմում փոխադրվել է Հեռավոր Արևելք և մասնակցել իմպերիալիստական Ճապոնիայի ջախջախմանը։ 1942 թվական հունիսին ռազմաճակատում Մկրտիչը ընդունվել է կուսակցության շարքերը։ Մարտերում ցուցաբերած խիզախության համար պարգևատրվել է Կարմիր աստղի շքանշանով, «Արիության համար» և մի շարք այլ մեդալներով։ 1943 թվականին արժանացել է զորամասի մարտական դրոշի տակ նկարվելու պատվին։
1947 թվականին զորացրվել է բանակից, սովորել և 1953 թվականին ավարտել է Երևանի գյուղատնտեսական ինստիտուտը, իսկ 1968 թվականին՝ նաև մանկավարժական ինստիտուտի կենսաբանության ֆակուկլտետը։ 1953 թվականին աշխատանքի է նշանակվել Էջմիածնի շրջանի Սամաղարի (այժմ՝ Գեղակերտ) ՄՏԿ-ում՝ որպես գյուղատնտես։ 1955 թվականից մինչև 1962 թվականն աշխատել է Սամաղարի միջնակարգ դպրոցում՝ որպես ուսուցիչ, ուսմասվար, իսկ 1962-1972 թվականներին՝ Էջմիածնի շրջժողկրթբաժնում դպրոցական տեսուչ։ 1972-1983 թվականներին պաշտոնավարել է Հայկական ԽՍՀ լուսավորության նախարարությունում՝ որպես աշխատանքային ուսուցման և մասնագիտական կողմնորոշման բաժնի պետ։ 1983 թվականին անցել է անհատական թոշակի, բայց շարունակել է աշխատել լուսավորության նախարարության ուսուցման տեխնիկական միջոցների հանրապետական գիտամեթոդական կաբինետում։


== Պարգևներ ==
Կարմիր աստղի շքանշան
«Արիության համար» մեդալ


== Ծանոթագրություններ ==
Ադել Էկզարկոպուլոս

Ադել Էկզարկոպուլոս (ֆր.՝ Adèle Exarchopoulos, նոյեմբերի 22, 1993(1993-11-22), Փարիզ), ֆրանսիացի դերասանուհի, որը  Կաննի կինոփառատոնին «Լավագույն ֆիլմ» անվանակարգում արժանացել է  Ոսկե արմավենու ճյուղ մրցանակի (Աբդելլատիֆ Քեշիշի և Լեա Սեյդուի հետ  միասին)։


== Կենսագրություն և կարիերա ==
Էկզարկոպուլոսը մեծացել է Փարիզի 19-րդ թաղամասում՝ «Դե Ֆեթ» հրապարակի մոտ։ Հայրը՝ Դիդիե Էկզարկոպուլոսը, կիթառի ուսուցիչ է, իսկ մայրը՝ Մարինա Նիկը, բուժքույր։ Ադելն ունի երկու փոքր եղբայր։ Պապիկը ծագումով հույն էր։
Ծնողներն աղջկա ամաչկոտությունը հաղթահարելու համար ինը տարեկանից ուղարկեցին դերասանական դասընթացների։ 2005 թվականին առաջին անգամ խաղաց «Martha» ֆիլմում, որից հետո այցելության գնաց ծնողներին։ 2006 թվականին նրան նկատեց գործակալը, ում առաջարկով էլ աղջիկն սկսեց խաղալ ֆրանսիական «R.I.S, police scientifique»  կինոսերիալում։ Տասներեք տարեկան հասակում գլխավոր դերում հանդես եկավ 
«Արկղեր[Boxes (film)]» ֆիլմում։
Արտիստուհին նկարահանվել է հետևյալ ֆիլմերում՝  «Թոկից փախածները Տիմպելբախից» (2008), «Շուրջկալ» (2010), «Քավության նոխազ» (2010), «Ժինոյի պատմությունը» (2011), «Սպիտակ քառակուսին» (2011), «Ինքս ինձ հետ» (2012) և «Նախկինում ես մռայլ էի» (2013), այնուհետև նա ունեցավ միջազգային մեծ ճանաչում «Ադելի կյանքը» ֆիլմում, որը նկարահանվել է  ֆրանսիացի կինեմատոգրաֆիստների կողմից։ Ֆիլմն արժանացել է Ոսկե արմավենու ճյուղ մրցանակի։ Էկզարկոպուլոսը դարձավ «Ոսկե արմավենու ճյուղ» մրցանակի ամենաերիտասարդ կին հաղթողը։


== Անձնական կյանք ==
2016 թվականի փետրվարից Ադելը հանդիպում է  ռեփեր Դումի հետ, ով Փարիզի L'Entourage  2Fingz խմբի անդամ է։ Նա ունի որդի՝ Իսմայել Ֆրիմոն, ծնված 2017 թվականի ապրիլին։


== Ֆիլմագրություն ==


== Մրցանակներ և առաջադրումներ ==


== Արտաքին հղումներ ==
Գրաբովկա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԳրաբովկաԳրաբովկա (ուկրաիներեն՝ Грабівка), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Գրաբովկա գյուղում բնակվում էր 150 մարդ։ Բնակավայրը զբաղեցնում է 8,09 կմ² տարածք։ Բնակչության խտությունը կազմում էր 18,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շերմինյակ

Շերմինյակ (ֆր.՝ Chermignac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Ուեստ կանտոնի կազմի մեջ։ Հանդիսանում է Սենտի շրջանը։
Համայնքի INSEE կոդ՝ 17102։


== Բնակչություն ==
Համայնքի բնակչությունը 2010 թվականին կազմում էր 1261 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Շերմինյակի վիճակագրության ազգային ինստիտուտ (ֆր.)
Քարոզգիրք (3164)

Քարոզգիրք (3164), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3164 թվի տակ։ Ձեռագիրը գրվել է 1838 թվականին մահտեսի Սիմեօն Շաքեցի գրիչի կողմից [ենթադրաբար] Սևանում։ Ստացողները եղել են Տեր Սարգիսն, Տեր Հարություն, Տեր Հովհաննեսյան։ Գրված է թղթի վրա, որը ունի 20,8X17,3 չափս։ Ձեռագիրը կազմված է 164 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ գրչի՝ 1ա, 163բ, հետագայի՝ կազմ Բ (1876թ․):


== Բովանդակություն ==
Խրատականք և Քարոզք Բարթողիմեոսի և Պետրոսի Արագոնացւոյ


== Ծանոթագրություններ ==
Թերեզա Միրզոյան

Թերեզա Հայկի Միրզոյան (Միրզոևա) (օգոստոսի 11, 1922(1922-08-11), Ղարաքիլիսա, Ալեքսանդրապոլի գավառ, Հայկական ԽՍՀ, ԱԽՖՍՀ - օգոստոսի 7, 2016(2016-08-07)), հայ քանդակագործ, ՀԽՍՀ վաստակավոր նկարիչ (1967), ՀԽՍՀ արվեստի վաստակավոր գործիչ (1986)։


== Կենսագրություն ==
1939 թվականին ավարտել է Թբիլիսիի Անդրկովկասյան ճարտարապետության ուսումնարանը, 1946 թվականին՝ գեղարվեստի ակադեմիան։
1946-1947 թվականներին կատարելագործվել է Մոսկվայում։ 1947-1968 թվականներին դասավանդել է Երևանի գեղարվեստի ուսումնարանում, 1947 թվականից, միաժամանակ՝ Երևանի գեղարվեստա-թատերական ինստիտուտում (1980-2000 թթ.՝ ամբիոնի վարիչ)։


== Ստեղծագործություններ ==
Ստեղծագործում է հաստոցային և մոնումենտալ քանդակագործության բնագավառներում։ Թերեզա Միրզոյանի արվեստում գերակշռում են սիրո, մայրության և գարնան թեմաները։

Հունան Ավետիսյանի կիսանդրին Երևանի № 74 դպրոցի առջև (1956, բրոնզ, բազալտ)
«Կժով աղջիկը» (1962, բազալտ)
«Թռիչք» (1963, ալյումին)
«Ջուլհակուհի» (1964, ալյումին, բազալտ, Գյումրի)
Չարենցավան քաղաքի մուտքի հուշակոթողը (1970, կոփածո պղինձ, ֆելզիտ, համահեղինակ՝ Սուրեն Նազարյան)
«Զինվոր» մոնումենտալ քանդակը (1975, Աշտարակ)
«Սպասում» եռաքանդակը (1985, հրակավ)
Սստվածաշնչյան թեմայով՝ «Վիշապահաղթ հրեշտակապետ Միքայելը» (2001)
«Սիրում է, չի սիրում» քանդակ, վերականգնվել է 2012 թվականին


== Ցուցահանդեսներ ==
Ռուսաստանի Դաշնություն
Վրաստան
Բուլղարիա
Լիբանան
Լեհաստան
Գերմանիա
ԱՄՆ
Ռումինիա


== Պատկերասրահ ==

		
		
		
		


== Ծանոթագրություններ ==
Մունասիպովո

Մունասիպովո (ռուս.՝ Мунасипово, բաշկիրերեն՝ Монасип), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 106 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզրաա

Ալ-Սանամեյն (արաբ․՝ إزرع‎‎), քաղաք Սիրիայի Արաբական Հանրապետության Դառաայի մարզում։ Հանդիսանում է Իզրաայի գավառի համանուն շրջանի կենտրոնը։


== Աշխարհագրական դիրք ==
Քաղաքը տեղակայված է մարզի արևելյան հատվածում՝ ծովի մակարդակից 599 մետր բարձրության վրա։Իզրաան գտնվում է մարզի կենտրոն Դառաա քաղաքից մոտ 27 կմ դեպի հյուսիս-հյուսիս-արևելք և երկրի մայրաքաղաք Դամասկոսից 65 կմ դեպի հարավ։


== Պատմություն ==
Անտիկ դարաշրջանում քաղաքը հայտնի էր որպես Զորավա։ Բյուզանդական ժամանակաշրջանում քաղաքում տեղակայված էր եպիսկոպոսի նստավայրը։ Ավանդության համաձայն՝ հենց այստեղ է նահատակվել սուրբ Գևորգը։ 515 թվականին հեթանոսական տաճարի տեղում կառուցվել է սրբի անվան բազիլիկ եկեղեցի, որտեղ, ինչպես ենթադրվում է, մինչ 13-րդ դարը պահպանվելեն նրա մասունքները։


== Բնակչություն ==
2004 թվականի տվյալներով քաղաքն ունի 19158 բնակիչ։ Կան ինչպես քրիստոնյաներ, այնպես էլ մուսուլմաններ։


== Տրանսպորրտը ==
Քաղաքացիական ամենամոտ օդանավակայանը գտնվում է Ալ-Սուեյդա քաղաքում։


== Ծանոթագրություններ ==
(3549) Հապկե

(3549) Հապկե (անգլ.՝ Hapke), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,758137 ա. մ., առավելագույնը մոտենում է 2,2941 ա. մ. հեռավորության վրա և հեռանում 3,2221 ա. մ.։ Արեգակի շուրջ մեկ ամբողջական պտույտ է կատարում 1673,1 երկրային օրվա ընթացքում, իր ուղեծրով շարժվելով միջինում 0,215169 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3549) Հապկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրինիչնի (Միլլերովսկի շրջան)

Անվան այլ կիրառումների համար տե՛ս՝ Կրինիչնի (այլ կիրառումներ)Կրինիչնի (ռուս.՝ Криничный), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կրիվորոժսկի գյուղական հանայնքի կազմի մեջ։


== Աշխարհագրություն ==


=== Փողոցներ ===
Ռեչնայա


== Սրտաքին հղումներ ==
Կրիչնիյ (խուտոր)(ռուս.)
Էլ Մոնտմել

Էլ Մոնտմել (կատ.՝ El Montmell), բնակավայր և մունիցիպալիտետ Իսպանիայում։ Գտնվում է Տարրագոնա պրովինցիայում՝ Կատալոնիա ինքնավար համայնքում։ Մունիցիպալիտետը գտնվում է Բաշ Պենեդես շրջանում։ Զբաղեցնում է 72,76 կմ² մակերես։ Բնակչությունը կազմում է 1 449 մարդ (2010 թվական)։


== Ծանոթագրություններ ==


== Արտաքին հղումներ ==
պաշտոնական կայք
Història
Patrimoni històric d'El Montmell
Estadístiques
Նաումբուրգի տաճար

Նաումբուրգի Սուրբ Պետրոս և Պողոս առաքյալների տաճար (գերմ.՝ Naumburger Dom), Նաումբուրգի եպիսկոպոսության նախկին մայր տաճարը (լուծարվել է 1562 թվականին), տեղակայված է Գերմանիայի Նաումբուրգ քաղաքում՝ Սաքսոնիա-Անհալթ նահանգի հարավում։ 2018 թվականին ընդգրկվել է  Մարդկության համաշխարհային ժառանգության ցուցակում։
Ճարտարապետական տեսանկյունից Նաումբուրգի տաճարը  ռոմանականից դեպի գոթական անցումային ոճի կառույց է։ Ունի անսովոր նախագիծ․ այն եռանավ բազիլիկ է երկու տրանսեպտով, երկու  խորաններով (արևմտյան և արևելյան), երկու  դասերով և չորս աշտարակներով։ Տաճարի արևելյան հատվածը կառուցվել է XIII դարում։ Արևմտյան հատվածի կառուցումն ավարտվել է մեկ հարյուրամյակ հետո։ Նաումբուրգի տաճարը հայտնի է նախ և առաջ այսպես կոչված նաումբուրգյան քանդակագործների խմբի աշխատանքներով (գլխավոր վարպետի անունը մնում է անհայտ)։ Նաումբուրգյան վարպետների խումբը շարունակել է Բամբերգի վարպետների ձեռքբերումները, բայց հին ռոմանական քանդակին տվել է նոր, ավելի ազատ  գծեր։ Այդ խմբի աշխատանքների թվին են դասվում քանդակային անսամբլներ Մայնցում, Նաումբուրգում և Մայսենում.
Առավել հետաքրքիր է տաճարի արևմտյան դասը, որը հին գոթական  ճարտարապետության և քանդակագործության համադրության վառ օրինակ է։ Գոթական քանդակագործության գլուխգործոցներից են դասի երկրորդ հարկում կիսաշրջանաձև դասավորված տաճարի կառուցման տասներկու պատվիրատուների քանդակները, որոնց մեջ առանձնանում են Մարկգրաֆ Էկկեհարդ II–ի և նրա կնոջ՝ Ուտա ֆոն Բալլենշտեդտի արձանները (1250-1260-ական թվականներ), որոնք ունեն հոգեբանական դիմանկարի յուրահատուկ հատկանիշներ։ Նշանակալի են արևմտյան լետների քանդակները Նոր Կտակարանի թեմայով։


== Ծանոթագրություններ ==


== Գրականություն ==
М. В. Губарева, А. Ю. Низовский 100 великих храмов мира. — М.: Вече, 2000. — 512 с. — (100 великих). — ISBN 5-7838-0506-8
Wassermann К., Нege F., Naumburg. Stadt und Dom, Dresd., 1952
«Популярная художественная энциклопедия.» Под ред. Полевого В. М.; М.: Советская энциклопедия, 1986


== Արտաքին հղումներ ==
Պաշտոնական կայք
Սան Պաբլո դե լոս Մոնտես

Սան Պաբլո դե լոս Մոնտես (իսպ.՝ San Pablo de los Montes), քաղաք և մունիցիպալիտետ Իսպանիայում՝ Կաստիլիա-Լա Մանչ ինքնավար համայնքի Տոլեդո պրովինցիայի Մոնտես դե Տոլեդո շրջանում։ Տարածքը՝ 101 կմ²։ Բնակչությունը՝ 2184 մարդ (ըստ 2010 թվականի տվյալների)։ Հեռավորությունը պրովինցիայի վարչական կենտրոնից՝ 49 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
(2930) Էվրիպիդես

(2930) Էվրիպիդես (անգլ.՝ Euripides), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,782289 ա. մ., առավելագույնը մոտենում է 2,7151 ա. մ. հեռավորության վրա և հեռանում 2,8495 ա. մ.։ Արեգակի շուրջ մեկ ամբողջական պտույտ է կատարում 1695,13 երկրային օրվա ընթացքում, իր ուղեծրով շարժվելով միջինում 0,212374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2930) Էվրիպիդես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նուեստրա Սենյորա դել Կաստիլյո եկեղեցի

Նուեստրա Սենյորա դել Կաստիլյո (իսպ.՝ Iglesia de Nuestra Señora del Castillo), եկեղեցի Կամպո Ռեալ քաղաքում, Իսպանիա։ Տեղակայված է անդալուսիական հնագույն ամրոցի տեղում։ Եկեղեցին ներառում է ինչպես գոթիկ, այնպես էլ Վերածննդի և բարոկկո ճարտարապետության հատկանիշեր։ Շինարարությունը տարբեր փուլերով ձգվել է 3 դար՝ 14-17-րդ դարեր։ Եկեղեցու շուրջ բոլորը 12 առաքյալների արձաններն են։ 1981 թվականի նոյեմբերի 4-ին ճանաչվել է որպես Իսպանիայի պատմամշակութային հուշարձան։


== Տես նաև ==
Կամպո Ռեալ


== Ծանոթագրություններ ==


== Գրականություն ==
Ávila González Sergio։  Universidad Politécnica de Madrid, ed.։ ։ 21332 http://oa.upm.es/21332/1/PFC_SERGIO_AVILA_GONZALEZ.pdf
Վելիկա-Պիսարևկայի շրջան

Վելիկա-Պիսարևկայի շրջան (ուկրաիներեն՝ Великописарівський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Վելիկայա Պիսարևկա։


== Աշխարհագրություն ==
Շրջանի տարածքի մակերեսը կազմում է 830,6 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 27222 մարդ։ Բնակչության խտությունը կազմում էր 32,77 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Դիսպանսեր

Դիսպանսեր ([dʲɪspɐnˈsɛr], от ֆր.՝ dispensaire, հանգում է լատ.՝ dispenso «տարածում եմ»), հատուկ բժշկական հաստատություն, որը մարդկանց որոշակի խմբերի բժշկական օգնություն են ցուցաբերում և հսկում են իրենց առողջական վիճակը։
Հայտնաբերում են հիվանդներին և փորձում են կանխել հիվանդությունը վաղ փուլում կատարելով հետազոտություններ։ Նախ նրանց հետազոտում են և ցուցաբերում որակյալ բուժօգնություն։ Ցուցաբերում են ակտիվ հսկողություն հաշվառված հիվանդների համար։ Աշխատանքային պայմանների մանրամասն ուսումնասիրումը հիվանդների կենցաղը և սանիտարահամաճարակաբանական կայանների հետ գործոնների վերացում, որ վնասակար ազդեցություն ունեն նրանց շրջապատող մարդկանց՝ ընտանիքի անդամների, ինչպես նաև նրանց հետ աշխատողների վրա։


== Դիսպանսերի տեսակները ==
Ռուսաստանում կան դիսպանսների հետևյալ տեսակները.

Տուբերկուլոզ
Մաշկավեներաբանական
Օնկոլոգիա
Հոգեթերապիա
Տրախոմատոզ
բուժական ֆիզկուլտուրա
Էնդոկրինոլոգիա
Նարկոլոգիա
Սրտաբանական
Օրթոպեդիկ
Ակնաբուժական


== Դիսպանսեր ==
Դիսպանսերային համակարգում որպես կանոն, նախատեսվում է պոլիկլինիկական բաժանմունք, հիվանդանոց, ախտորոշիչ բաժանմունքներ (լաբորատորիա, բուժման սենյակ և այլն)։ Որպեսզի ավելի ռացիոնալ լինի բժշկական օգնության կազմակերպությունները ցածր էներգիայի դիսպանսերներ, որում աշխատում են 2-4 բժիշկ, խորհուրդ է տրվում դիմել մասնագիտացված բաժանմունքների (կաբինետներ) կենտրոնական հիվանդանոցներում և քաղաքային պոլիկլինիկաններում։


== Պատմություն ==
Մոսկվայում առաջին դիսպանսերները բացվել են 20-րդ դարի սկզբին տուբերկուլյոզով տառապող հիվանդների համար։ Այսպիսով 1904 թվականի «կանանց հոգատարությունը աղքատների նկատմամբ» Սուրբ Սոֆիայի հիվանդանոցում բացվեց տուբերկուլյոզի դիսպանսեր։ Հաջորդ 9 տարիների ընդհացքում «Ժողովրդական առողջության պահպանման ռուսական ընկերություն» Մոսկվայում արդեն 4 նման դիսպանսեր է կազմակերպել։ Առաջին վեներական դիսպանսեր Ռուսաստանում 1921 թվականից է սկսել իր պատմությունը։ Նրանց շենք է հատկացվել Պետրովայում, հետաքրքիր է որ Մոսկվայում 1924 թվականին բացվել է առաջին հոգեկան դիսպանսերընաշխարհում (1928 թվականին վերանվանվել է նյարդահոգեբուժական կանխարգելման գիտահետազոտական ինստիտուտ)։ Այսօր Մոսկվայում գործում են մի քանի տասնյակ դիսպանսերներ՝ բժշկա-ֆիզկուլտուրային, մաշկաբանության, նարկոլոգիական, ուռուցքաբանական, հակատուբերկուլյոզային, նյարդահոգեբուժական և այլն։


== Տես նաև ==
Բժշկական զննում


== Ծանոթագրություններ ==
Նիզամի Գյանջևիի անվան ադրբեջանական գրականության թանգարան

Նիզամի Գյանջևիի անվան ադրբեջանական գրականության թանգարան (ադրբ.՝ Nizami Gəncəvi adına Azərbaycan ədəbiyyatı muzeyi), հիմնադրվել է 1939 թվականին Բաքվում։ Տեղակայված է ադրբեջանական մայրաքաղաքի հենց կենտրոնում, Շատրվանների հրապարակից ոչ հեռու, Իչարի Շահարի մուտքի մոտ։ Ներկայումս այս թանգարանն ադրբեջանական հոգևոր մշակույթի խոշորագույն ու ամենահարուստ կենտրոններից է։


== Հիմնական նպատակները ==
Հիմնական նպատակը ադրբեջանական գրականության ու մշակույթի մասին նյութերի հավաքագրումը, ուսումնասիրությունն ու պահպանումն են, դրանց ներկայացումը ցուցահանդեսներում ու պատկերասրահներում։ Թանգարանում նաև իրականացվում են խոշորածավալ գիտական հետազոտություններ, գրվում ու հրատարակվում են գրքեր, մենագրություններ։


== Թանգարանի պատմությունը ==

Շինությունը, որտեղ տեղակայված է թանգարանը, կառուցվել է 1860-ական թվականներին՝ որպես երկհարկանի Քարվանսարա։ Ճարտարապետը Քազիմ բեկ Հաջիբաբաբեկովն է։ 1915 թվականին շենքը դարձավ «Մետրոպոլ» հյուրանոցի մասնաշենք և ավարտին հասցվեց երկրորդ հարկը։ Այնուհետև, 1918-1920 թվականներին այստեղ էին ապրում ու աշխատում Ադրբեջանի Դեմոկրատական հանրապետության Նախարարների պալատի աշխատակիցները, իսկ 1920-30-ական թվականներին այստեղ հաստատվեց Ադրբեջանական արհմիությունների խորհուրդը։


== Ծանոթագրություններ ==


== Արտաքին հղումներ ==
Նիզամի Գյանջևիի անվան ադրբեջանական գրականության թանգարան Archived 2006-02-09 at the Wayback Machine. (ադրբ.) (ռուս.) (անգլ.)
Թանգարանի օրագրից. այսօր և երեկ(չաշխատող հղում) (ադրբ.) (ռուս.) (անգլ.)
Բաքվի տեսարժքն վայրեր. թանգարաններ Archived 2013-01-29 at the Wayback Machine. (ադրբ.) (ռուս.) (անգլ.)
Ադրբեջանի թանգարաններ. պատմական ուղեցույց (ադրբ.) (ռուս.) (անգլ.)
Հոհենբրուն

Հոհենբրուն (գերմ.՝ Hohenbrunn), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 8954 մարդ (2010 թվականի դեկտեմբերի 31-ի տվյալներով)։ Տարածքը 16,82 կմ² է։ Պաշտոնական կոդը՝ 09 1 84 129։


== Ծանոթագրություններ ==


== Արտաքին հղումներ ==
Պաշտոնական կայք
Տերեշկի (գյուղ, Նեդրիգայլովի շրջան)

Անվան այլ կիրառումների համար տե՛ս՝ ՏերեշկիՏերեշկի (ուկրաիներեն՝ Терешки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Տերեշկի գյուղում բնակվում էր 81 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալլակ

Ալլակ (ռուս.՝ Ярбалык), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի ձախ ափով՝ 3178 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200512115200003940
Հիդրոլոգիական ուսումնասիրությունների կոդը - 115200394
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրետորիա

Պրետորիա (անգլ․՝ և աֆրիկաանս՝ Pretoria), քաղաք Հարավաֆրիկյան Հանրապետությունում։ Պրետորիան Հարավաֆրիյան Հանրապետության վարչական (գործադիր իշխանության մարմինների գտնվելու վայր) մայրաքաղաքն է (ՀԱՀ-ի «երեք մայրաքաղաքներից» մեկը, Քեյփթաունի (օրենսդիր) և Բլումֆոնտեյնի (դատական) քաղաքների հետ), դե ֆակտո երկրի ազգային մայրաքաղաքն է։ Աֆրիկայի ամենաժամանակակից քաղաքներից մեկն է։ Բնակչությունը՝ 741 651 մարդ (2011):
Պրետորիան ընդգրկվում է Ցվանե քաղաքային շրջանի մեջ, և հետևաբար սխալմամբ անվանվում է Ցվանե (Տսվանե, Տշվանե)։ Քաղաքի անվանման հարցը նախկինի պես դեռ քննարկվում է։
Ի սկզբանե քաղաքը կոչվել է Պրետորիա Ֆիլադելֆիա («Եղբայրական սիրո Պրետորիա»)։  


== Ծանոթագրություններ ==
Կես դոլար (այլ կիրառումներ)

Կես դոլար, կարող է վերաբերել՝

Կես դոլար - ԱՄՆ դոլարի մանրուն դրամ
Կես դոլար - արծաթե մետաղադրամ (50 ցենտ), որը թողարկվել է Ամերիկայի Միացյալ Նահանգների կառավարության կողմից 1796 և 1797 թվականներին
Կես դոլար - մետաղադրամ (50 ցենտ), որը արտադրվել և բաց է թողվել Ամերիկայի Միացյալ Նահանգների կառավարության կողմից 1936 թվականին, որպես հոբելյանական մետաղադրամ՝ նշելու համար Նյու Յորքի Օլբանի քաղաքի 250-ամյակը
Ուսմանի շրջան

Ուսմանի շրջան (ռուս.՝ Усманский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Ուսման։


== Աշխարհագրություն ==
Շրջանի տարածքի մակերեսը կազմում է 1910 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 50071 մարդ։ Բնակչության խտությունը կազմում էր 26,22 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հորոր

Հորոր, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 41-42 կմ հյուսիս-արևմուտք։
Տարածքը լեռնային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սնեգիրյովկա (այլ կիրառումներ)

Սնեգիրյովկա, կարող է վերաբերել՝

Սնեգիրյովկա - գյուղ Ռուսաստանի Սմոլենսկի մարզի Շումյաչինսկի շրջանի կազմում
Սնեգիրյովկա - գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում
Բոյդ շրջան (Նեբրասկա)

Անվան այլ կիրառումների համար տե՛ս՝ Բոյդ շրջան (այլ կիրառումներ)Բոյդ շրջան (անգլ.՝ Boyd County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.399 կմ² է, բնակչությունը՝ 2.438 մարդ (2010 թ. տվյալներով)։ Շրջկենտրոնն է Բյուտ բնակավայրը։ Կազմավորվել է 1891 թ.։
Բյուրեղապակե կոշիկ (ֆիլմ, 1955)

«Բյուրեղապակե կոշիկ» (անգլ.՝ The Glass Slipper), 1954 թվականի ամերիկյան մանկական ֆիլմ, Շառլ Պերոյի «Մոխրոտը» հեքիաթի էկրանավորումը։


== Սյուժե ==
Էլլան խուլ գյուղում ապրող աղջիկ է։ Նա մշտապես ենթարկվում է մեղադրանքների ու ծաղրանքների խորթ մոր ու նրա դուստրերի կողմից, որոնք նրան համարում են իրենց ոչ հավասար։ Մի անգամ Էլլան ծանոթանում է գեղեցկատես երիտասարդ տայի հետ, որը ներկայանում է որպես դքսի անձնական խոհարարի որդի։ Երիտասարդը սիրահարվում է Էլլային ու նրան հրավիրում պարահանդես, որտեղ պարզվում է, որ նա իրականում դքսի որդին է։


== Դերերում ==
Լեսլի Կարոն – Էլլա
Մայքլ Ուայդլինգ – արքայազն Չարլզ
Էլզա Լանչեստեր – այրի Զոնդեր (Էլլայի խորթ մայրը)
Ամանդա Բլեյք – Բիրդենա (Էլլայի խորթ քույրը)
Լիզա Դենիելս – Սերաֆինա (Էլլայի խորթ քույրը)
Բարրի Ջոնս – դուքս (արքայազն Չարլզի հայրը)
Էստել Ուինվուդ – միսս Թոքե
Քինան Ուինն – Քովին
Լյորին Թաթլ – զարմուհի Լուլու
Լիլիանա Մոնտեվիկի – Տեհարա
Ուոլթեր Փիջոն – պատմող


== Շահույթ ==
Ըստ MGM records-ի՝ ֆիլմը հավաքել է $1,363,000 Միացյալ Նահանգներում ու Կանադայում և $1,589,000 ընդհանրապես` ունենալով $387,000 պակասորդ։


== Ծանոթագրություններ ==


== Արտաքին հղումներ ==
«Բյուրեղապակե կոշիկ»(անգլ.) ֆիլմը allmovie կայքում: 
«Բյուրեղապակե կոշիկ»(անգլ.) ֆիլմը Rotten Tomatoes կայքում
Բրուկս շրջան (այլ կիրառումներ)

Բրուկս շրջան, կարող է վերաբերել՝

Բրուկս շրջան - ԱՄՆ Ջորջիա նահանգի 159 վարչական միավորներից մեկը
Բրուկս շրջան - ԱՄՆ Տեխաս նահանգի 254 վարչական միավորներից մեկը
Մառն

Մառն (ֆր.՝ Marne, լատ.՝ Matrona, Materna), գետ Ֆրանսիայի հյուսիսում, Սենի աջ վտակը։ Երկարությունը 525 կիլոմետր է, ավազանը՝ 12,7 հազար կմ2։ Սկիզբ է առնում Լանգր սարավանդից, Փարիզի մոտ միախառնվում Սենին։
Սնումը անձրևային է։ Վարարում է ձմռանը, ծանծաղում՝ ամռանը։ Նավարկելի է մինչև Էպիեռնե քաղաքը։ Ջրանցքներով միացած է Մաաս և Հռենոս գետերի ավազաններին։ Մառնի մոտ առաջին համաշխարհային պատերազմի ժամանակ տեղի է ունեցել խոշոր ճակատամարտ՝ Մառնի ճակատամարտը։
Մոնտե Կառլո (ֆիլմ)

Մոնտե Կառլո, ռոմանտիկ կատակերգություն, մելոդրամայի տարրերով, նկարահանել է Թոմաս Բեզուչը։ Ֆիլմի գլխավոր դերերում նկարահանվել են Սելենա Գոմեսը, Լեյթոն Միստերը և Քեթի Քեսիդին։ Համաշխարհային և ռուսական պրեմիերաները եղել են 2011 թվականի հունիսի 30-ին։


== Սուժեն ==
Իրենց երազանքի հետևից երեք ընկերուհիներ՝ Գրեյսը (Սելենա Գոմես), Էմման (Քեթի Քեսիդի) և Մեգը (Լեյթոն Միստեր) անհաջող ճանապարհորդություն են կատարում դեպի Փարիզ։ Նրանք պատահաբար ընկնում են հինգաստղանի հյուրանոց, որտեղ Գրեյսին շփոթում են երես առած աղջկա՝ Կորդելիայի՝ մի հսկայական ժառանգության տիրոջ հետ։ Եվ աղջիկները որոշում են օգտվել այդ առիթից՝ անցկացնելու արձակուրդը։


== Դերերում ==
Սելենա Գոմես - Գրեյս Բենետ/ Կորդելիա Ուինտրոլ Սքոթ
Լեյտոն Միստր - Մեգ Կելի
Քեթի Քեսիդի - Էմմա
Պիեր Բուլանժեր - Տեո Մարշան
Քեթրին Թեյթ - Ալիսիա
Լյուկ Բրեյսի - Ռայլի
Կորի Մոնտեյտ - Օուեն
Էնդի ՄակԴաուել - Պամելա
Բրետ Կալեն - Ռոբերտ


== Հետաքրքիր փաստեր ==
Ֆիլմը նկարահանվել է 2010 թվականի մայիսին։
ԱՄՆ-ում, Մոնակոյում, Հունգարիայում, Ֆրանսիայում և նույնիսկ Բուդապեշտում։
Նիկոլ Քիդմանը և Ջուլիա Ռոբերտսը սկզբում պետք է նկարահանվեին ֆիլմում, բայց պրոդյուսերները որոշեցին նկարահանել ավելի երիտասարդ դերասանների։


== Սաունդթրեք ==
Graceful Exit
What Mom Would Have Wanted
It's Not Magic
Feeling Eiffel
Grace Under Pressure
Mirror Coincidence
The Seduction of Paris
Along for the Ride
Seizing the Moment
The Full Monte Carlo
One Suite Deal
Junk in the Trunks
Ball In
Pairing Up
A Little Horse (S’il Vous) Play
Of Another Color
Dressing Up and Dressing Down
Jazz Cafe
Staying Classy
Hotel Keys
You’re Goin’ Places, Kid
Chasing Emma
Have a Nice Trip
Megsmerized
Cordelia Arrives
Cordelia’s Not So Suite
Time to Go
Missing Links
Return Engagement
Protection And (Room) Service
Just Stay Here
I Don’t Want to Lose You
It’s Too Much
Just a Regular Girl
Almost Everyone Is Happy
Separate Ways
Grace Be with You
Of Another Color (Extended Version)
Making Light
Grace’s Theme
Who Says
Relax (Take It Easy)


== Ծանոթագրություններ ==


== Արտաքին հղումներ ==
Մոնտե Կառլո(անգլ.) ֆիլմը Internet Movie Database կայքում
Կիպիևայու

Կիպիևայու (ռուս.՝ Кипиеваю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կիպև Շար գետի ձախ ափին 10 կմ հեռավորության վրա։ Գետի երկարությունը կազմում է 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075021
Կոդը ըստ հիդրոլոգիական հետազոտության (ՌԴ) — 103007502
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կալիֆոռնիայի քաղաքների ցանկ

Կալիֆոռնիայի նահանգում կա 480 քաղաք։


== Քաղաք ==
Գյուտարարություն

Գյուտարարությունը նկարագրվում էր որպես ստեղծագործական պրոցես, որը նպաստում է արտադրության, տեխնիկայի, մշակույթի, առողջապահության, պաշտպանության ն այլ բնագավառների խնդիրների արդյունավետ լուծմանը։
Գյուտարարը նկարագրվում էր որպես ստեղծագործ անձնավորություն կամ նորարար, որը ստեղծում է նոր գյուտեր` հիմնականում տեխնիկական սարքավորման կամ մշակված մեթոդների տեսքով։
Կայո Սիլվա Մենդես

Կայո Սիլվա Մանդես (պորտ.՝ Kaio Silva Mendes, մարտի 18, 1995(1995-03-18), Վարզեա Գրանդի, Մատու Գրոսու, Բրազիլիա), բրազիլացի ֆուտբոլիստ, «Գրեմիո» ակումբի կիսապաշտպան։


== Ակումբային կարիերա ==
Կայոն «Ժուվենտուդե» և «Գրեմիո» ակումբների սան է։ Փետրվարի 11-ին Գաուշու լիգայի շրջանակներում անցկացվող «Վարանապոլիս» ակումբի դեմ խաղում Կայոն կատարել է իր նորամուտը «Գրեմիոյի» կազմում։ Հունիսի 16-ին «Շապեկոենսե» ակումբի դեմ խաղում կատարել է իր նորամուտը Բրազիլական Սերիա Ա-ում։ Նույն տարում Կայոն իր ակումբի հետ նվաճել է Բրազիլիայի գավաթը։ 2017 թվականի օգոստոսի 29-ին «Ավաի» ակումբի դեմ խաղում Կայոն իր առաջին գոլն է խփել «Գրեմիո» ակումբի կազմում։ Նույն տարում նրա ակումբը նվաճել է Լիբերտադորեսի գավաթը։


== Ձեռքբերումներ ==
Ակումբային
 «Գրեմիո»

Բրազիլիայի գավաթակիր — 2016
Լիբերտադորեսի գավաթակիր — 2017


== Ծանոթագրություններ ==


== Արտաքին հղումներ ==
Ֆուտբոլիստի վիճակագրությունը soccerway կայքում
Ֆուտբոլիստի էջը sports.ru կայքում
Ժողովածու (1753)

Ժողովածու (1753), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1753 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 15×10,2 չափս։ Ձեռագիրը կազմված է 386 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ (Արիստոտել)։ Պահպանակը ունի 1 էջ, որը գրված էմագաղաթի վրա բոլորագիծ երկաթագրով։ Կազմը` կաշեպատ տախտակ, աստառը՝ դրոշմազարդ կտավ։ Հիշատակարաններ՝ հետագայի՝ 196ա (1678 թվական), կնիք՝ 3ա (1784 թվական, Յ․ Ա․ Ե․ Հ․ ):


== Բովանդակություն ==
Դաւթի Սահմանք իմաստասիրութեան Վասն բաժանման։
Ամենայն չար տանջելի։
Առածք հինգ։
Պորփիւրի Ներածութիւն Ստորագութեանցն Արիստոտէլի։
Դաւթի Վերլուծութիւն Ներածութեանն Պորփիւրի։
Մեկնութիւն Ստորոգութեանցն, Պերի արմենիասին Արիստոտէլի։
Անուանք ԻԴ մարգարէիցն։
Տասն պատուիրանք։


== Ծանոթագրություններ ==
Living in a Box

Living in a Box (Լիվինգ ին ը բոքս), 1980-ական թվականների բրիտանական երաժշտական խումբ, որը հայտնի է իր «Living in a Box» երգի համար։
Խումբը հիմնվել է Շեֆիլդում 1985 թվականին։ Անդամներն են Ռիչարդ Դարբշիրը (կիթառ, վոկալ), Մառկուս Վիրը (սինթեզատոր) և Էնթոնի Քրիչլոուն (հարվածային գործիք)։
Նրանց երրորդ ալբոմի գրելու ժամանակ խումբը բաժանվեց և ալբոմը երբեք չավարտեցին։


== Սկավառակագրություն ==


=== Ալբոմներ ===
Living in a Box (1987)
Gatecrashing (1989)


=== Սինգլներ ===
Living in a Box (1987)
Scales of Justice (1987)
So the Story Goes (1987)
Love Is the Art (1988)
Blow the House Down (1989)
Gatecrashing (1989)
Room in Your Heart (1989)
Different Air (1989)


== Ծանոթագրություններ ==
Էդի շրջան (Նյու Մեքսիկո)

Էդի շրջան (անգլ.՝ Eddy County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 10.831 կմ² է, բնակչությունը՝ 51.658 մարդ (2000 թ. տվյալներով)։ Շրջկենտրոնն է Քարլսբադ բնակավայրը։ Կազմավորվել է 1887 թ.։
Պեսչանկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՊեսչանկաՊեսչանկա (ռուս.՝ Песчанка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարիլ

Սարիլ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պոնս (Տրիպոլիի կոմս)

Անվան այլ կիրառումների համար տե՛ս՝ Պոնս (այլ կիրառումներ)Պոնս Թուլուզցի (ֆր.՝ Pons de Toulouse, - մարտի 25, 1137(1137-03-25), Սուրբ Երկիր), 1112 թվականից Տրիպոլիի կոմս։ Բերտրան Թուլուզցու որդին։


== Կենսագրություն ==
Իր ուսուցիչ՝ Գալիլեայի իշխան Թանկրեդ դ'Օտվիլի մահից հետո, Պոնսը կնության վերձրեց նրա այրի Սեսիլին, վերջինս Ֆրանսիայի արքա Ֆիլիպ I-ի քույրն էր։ Այս ամուսնության շնորհիվ վերացան Անտիոքի պաշարման ժամանակ ծագած բախումները նորմանների և պրովանսցիների միջև։
1119 թվականին Անտիոքի դքսությանը պատուհասեց նոր խնդիր՝ մուսուլմանների կողմից հարձակման վտանգ։ Պոնսը իր սյուզերեն Երուսաղեմի արքա Բալդուին II-ի հետ օգնության շարժվեց Անտիոքի դքսության խնամակալ Ռոժերին, սակայն վերջինս չսպասելով արքային 1119 թվականի հունիսի 28-ին ջախջախվեց Արյունոտ դաշտի ճակատամարտում։
1124 թվականին Բալդուին II-ը ազատվեց գերությունից, իսկ Պոնսը նրան ցուցաբերեց ռազմական օգնություն Տյուրոսը գրավելու համար։ 1125 թվականին Բալդուինի և Եդեսիայի կոմս Ժոսլեն I-ի հետ միասին Պոնսը Ազազի ճակատամարտում մարտընչեց Հալեպի մուսուլմանների դեմ և հացթանակ տարավ, ինչի շնորհիվ հնարավոր եղավ վերադարձնել Երուսաղեմի թագավորության 1119 թվականին կորցրած հեղինակությունը։
1131 թվականին Պոնսը վիճեց Երուսաղեմի նոր արքա Ֆուլկի հետ։ Վիճաբանության արդյունքում Պոնսը Անտիոքի հետ դաշինք կազմեց և ընդունեց Անտիոքի պատրիարքին՝ առանձնանալով Երուսաղեմի պատրիարքությունից, դա նույնիսկ շարունակվեց Հռոմի Պապի հակառակը պահանջող հրովարտակից հետո։ Տարաձայնությունների պատճառով տեղի ունեցավ ճակատամարտ, որի արդյունքում կոմսությունը պարտություն կրեց։ Սա արևելքում քրիստոնյաների միջև տեղի ունեցած առաջին ռազմական բախումն էր։
Պոնսը սպանվեց 1137 թվականին Դամասկոսի սուլթանի Տրիպոլի ներխուժման արդյունքում։ Կոմսին հաջորդեց նրա որդի Ռայմունդ II-ը։


== Ծանոթագրություններ ==


== Գրականություն ==
William of Tyre, A History of Deeds Done Beyond the Sea, trans. E. A. Babcock and A. C. Krey. Columbia University Press, 1943.
Steven Runciman, A History of the Crusades, Vol. II: The Kingdom of Jerusalem. Cambridge University Press, 1952
(9664) Բրյուգել

(9664) Բրյուգել (անգլ.՝ Brueghel), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 17-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,192849 ա. մ., առավելագույնը մոտենում է 2,8232 ա. մ. հեռավորության վրա և հեռանում 3,5625 ա. մ.։ Արեգակի շուրջ մեկ ամբողջական պտույտ է կատարում 2083,85 երկրային օրվա ընթացքում, իր ուղեծրով շարժվելով միջինում 0,172757 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9664) Բրյուգել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յացկովցի (գյուղ, Դունաևցիի շրջան)

Յացկովցի (ուկրաիներեն՝ Яцьківці), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Յացկովցի գյուղում բնակվում էր 239 մարդ։ Բնակավայրը զբաղեցնում է 1,25 կմ² տարածք։ Բնակչության խտությունը կազմում էր 191,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիմ Ռոսսի Ստյուարտ

Կիմ Ռոսսի Ստյուարտ (անգլ.՝ Kim Rossi Stuart, հոկտեմբերի 31, 1969, Հռոմ, Իտալիա), իտալացի դերասան և ռեժիսոր։


== Կենսագրություն ==
Կիմ Ռոսսի Ստյուարտը ծնվել է Հռոմում։ Նրա հայրը՝ Գիակոմոն նույնպես դերասան էր, իսկ մայրը՝ Կլարա Մյուլլերը եղել է թոփ մոդել։
Կիմը սկսել է խաղալ 5 տարեկան հասակից։ Ընդունվել է թատրոն և պարբերաբար հանդես է եկել հեռուստատեսային ֆիլմերում։
2004 թվականին Կիմ Ռոսսին խաղացել է «Տան բանալին» ֆիլմում։


== Ֆիլմագրություն ==
Վարդի անունը - 1986
Անսիրտը - 1995
Ամպերով - 1995
Դոմինո - 1998
Տան բանալին - 2004
Anni felici - 2013
Դեկամերոն - 2015


== Ծանոթագրություններ ==


== Արտաքին հղումներ ==
Էջը imdb.com կայքում Archived 2017-01-11 at the Wayback Machine.
Էջը kimrossistuart.net կայքում Archived 2010-02-28 at the Wayback Machine.
Մուբարիզ Գուրբանլի

Մուբարիզ Գահրաման օկլի Գուրբանլի (ադրբ.՝ Qurbanlı Mübariz Qəhrəman oğlu, հունվարի 7, 1954(1954-01-07), Mahmudlu, Shamkir, Շամխորի շրջան, Ադրբեջանական ԽՍՀ, ԽՍՀՄ),  Ադրբեջանի պետական գործիչ, Ադրբեջանի Հանրապետության Միլի մեջլիսի I, II, III, IV գումարումների պատգամավոր, ԱՀ կրոնական կազմակերպությունների հետ աշխատանքի պետական ​​կոմիտեի նախագահ։


== Կենսագրություն ==
Մուբարիզ Գուրբանլին ծնվել է 1954 թվականի հունվարի 7-ին Շամքիրի շրջանի Կոլտահնալի գյուղում։ Գերազանց ավարտել է Ադրբեջանի պետական ​​համալսարանի պատմության ֆակուլտետը։ 
1978-1982 թվականներին աշխատել է Շամկիրի շրջանի Կոլտահընալի գյուղի միջնակարգ դպրոցում որպես ուսուցիչ։ 1982-1985 թվականներին սովորել է Բաքվի պետական ​​համալսարանի ասպիրանտուրայում։ Ասպիրանտուրան ավարտելուց հետո նա աշխատել է որպես ուսուցիչ, ավագ ուսուցիչ, դոցենտ, բաժնի վարիչ, պրոռեկտոր՛ Ադրբեջանի մշակույթի և արվեստի պետական ​​համալսարանում։
1995-2010 թվականներին ընտրվել է Ադրբեջանի Հանրապետության Միլլի Մեջլիսի I, II, III, IV գումարումների պատգամավոր։ Եղել է Ադրբեջանի Հանրապետության Միլի մեջլիսի Իրավական քաղաքականության և պետականաշինության կոմիտեի անդամ։
1996-2014 թվականներին նա եղել է Սևծովյան տնտեսական համագործակցության կազմակերպության խորհրդարանական վեհաժողովում Ադրբեջանի պատվիրակության անդամ և կոմիտեի նախագահի տեղակալ։
Նա «Նոր Ադրբեջան» կուսակցության քաղաքական խորհրդի և վարչության անդամ և կուսակցության գործադիր քարտուղարի տեղակալ է։
Նա ԱՀ Նախագահի 2014 թվականի հունվարի 6-ի հրամանով պարգևատրվել է «Փառք»ի շքանշանո ՛ հանրապետության հասարակական-քաղաքական կյանքին ակտիվ մասնակցության համար։
ԱՀ Նախագահի 2014 թվականի հուլիսի 21-ի հրամանով նշանակվել է ԱՀ կրոնական կազմակերպությունների հետ աշխատանքի պետական ​​կոմիտեի նախագա։


== Ծանոթագրություններ ==
Դոլչե (Վենետոյի գավառ)

Դոլչե  (իտալերեն՝ Dolcé), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 2444 մարդ։ Խտությունը կազմում է 62 մարդ/կմ²։ Տարածքը գրավում է 39 կմ²։ Փոստային ինդեքս՝ 37020։ Հեռախոսային կոդ՝ 045։
Սիրակուզայի Սուրբ Լուչիան հարգվում է որպես կոմունայի հովանավոր։ Տոնակատարությունը նշվում է դեկտեմբերի 13-ին։


== Ժողովրդագրություն ==


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ապլիկի

Ապլիկի (հուն․՝ Απλίκι), գյուղ Կիպրոսի Հանրապետության Նիկոսիայի շրջանում։ Տեղակայված է Պալաիխորի գյուղից 4 կմ դեպի հյուսիս-արևելք։ Գյուղը նաև հանդիսանում է պղնձի արդյունահանման շրջան։


== Բնակչություն ==
Ըստ 2001 թվականի տվյալների գյուղի բնակչությունը կազմել է 80 մարդ, մեծամասնությունը հույն կիպրացիներ են։


== Ծանոթագրություններ ==
Պրոչնոոկոպսկայա

Պրոչնոոկոպսկայա (ռուս.` Прочноокопская), ստանիցա Ռուսաստանի Դաշնության Կրասնոդարի երկրամասի Նովոկուբանսկի շրջանում, Նովոկուբանսկ քաղաքից 8 կմ հարավ-արևելք։ Գտնվում է Կուբան գետի աջ ափին, ծովի մակարդակից 194 մ բարձրության վրա։


== Բնակչությունը ==
1816 թվականին ստանիցայում ապրում էր 1701 մարդ, իսկ 1926 թվականին` 8075 մարդ։ Համաձայն 2010 թվականի տվյալների, այն ուներ 4676 բնակիչ, հիմնականում ռուսներ, հայեր և ուկրաինացիներ։


== Տնտեսությունը ==
Բնակիչներն զբաղվում են հացահատիկային բույսերի, արևածաղկի, շաքարի ճակնդեղի մշակությամբ, պտղաբուծությամբ, անասնապահությամբ և մեղվաբուծությամբ։
Ստանիցայում առկա են միջնակարգ դպրոց, գրադարան, մշակույթի տուն, հիվանդանոց, մանկապարտեզ և կապի բաժանմունք։ Գործում է Վալենտինա Գրիզոդուբովայի անվան ավիաակումբը։


== Պատմությունը ==
Հիմնադրվել է 1794 թվականին, որտեղ ի սկզբանե բնակություն են հաստատել դոնի կազակները։ Մինչ 1817 թվականը, այն գտնվում էր այժմյան Ստարայա Ստանիցայի տեղում։
Ստանիցայում են ծնվել ԽՍՀՄ հերոսներ Ալեքսեյ Բեսպյատովը և Սելիվերստ Ժոգինը։


== Ծանոթագրություններ ==
Ցղնայի մետաքսի Ավագյանների գործարան

Ցղնայի մետաքսի Ավագյանների գործարան, գտնվել է Գողթնի Ցղնա, Պզածուր վայրում։ Գործարանը ունեցել է մետաքս արտադրելու 24 մեքենաներ, և սկսել է աշխատել 19-րդ դարի վերջերին։


== Ծանոթագրություններ ==
Ճապոնական երաժշտություն

Ճապոնական երաժշտությունը հնագույն, ինքնատիպ երաժշտությունն իր զարգացման ընթացքում կրել է կորեական, հատկապես չինական, ինչպես նաև Հնդկաստանի և Հարավ-Արևելյան Ասիայի, 19-րդ դարից՝ Եվրոպայի երկրների և ԱՄՆ-ի երաժշտական արվեստի ազդեցությունը։ Մ․ թ․ առաջին դարերում Ճապոնական երաժշտությունը սերտորեն առնչվում էր սինտոական ծիսակատարություններին։ 7-րդ դարի աշխարհիկ վոկալ և գործիքային երաժշտությունը կապված էր գիգակու պարային դրամային և դենգակու ու սարուգակու թատերական ժանրերին (սրանց հիման վրա հետագայում ձևավորվեց պալատական նոր թատրոնը)։ 7-9-րդ դարերի չինական պալատական երաժշտության ազդեցությամբ ստեղծվել է գագակու (նրբագեղ երաժշտություն) պալատական արվեստը, որի մեջ իրենց զարգացումն են գտել զուտ ճապոնական ավանդույթները և դարձել Ճապոնիայի դասական երաժշտության հիմքը։ Դագակուի մեջ առանձնանում էին կոգակու (հին երաժշտություն) և սինգակու (նոր երաժշտություն) ոճերը, կանգեն (զուտ գործիքային երաժշտություն) և բուգակու (պարին նվագակցող երաժշտություն) ժանրերը։ Ճապոնական երաժշտության ազգային առանձնահատկությունները արտահայտվել են յուրահատուկ լադային կառուցվածքում, առանց կիստոնների պենտատոնիկ լադերի հետ, որ պահպանվել են ժողովրդական երաժշտության մեջ, տարածում են գտել 5-աստիճանի լադերը՝ կիսատոնային, ամբողջ տոնային և երկտոնային ինտերվալների հաջորդականությամբ (քաղաքային երաժշտության մեջ միյակոբուսի լադը, գեղջկական երաժշտության մեջ՝ ինակոբուսի լադը)։